Гета ў Шамках

Гета ў Шамках (ліпень — 6 верасня 1941) — яўрэйскае гета, месца прымусовага перасялення яўрэяў вёскі Шамкі Крупскага раёна і бліжэйшых населеных пунктаў падчас Халакосту.

 Гісторыя 
У вёсцы Шамкі да вайны быў яўрэйскі калгас, у якім складалася больш за 800 чалавек. Пасля акупацыі вёскі, якая доўжылася з 28 чэрвеня 1941 года да 2 ліпеня 1944 года, немцы, рэалізуючы нацысцкую праграму знішчэння яўрэяў, арганізавалі ў мястэчку гета.

6 (20) верасня 1941 года, у суботу, у гета ў Халопенічах прыбыў нямецкі карны атрад колькасцю больш за 100 чалавек, які акружыў вёску, сабраў габрэяў і расстраляў іх ва ўрочышчы Каменны Лог за 1 кіламетр ад Халопенічаў, у кірунку да вёскі Бабарыка. Пасля гэтага, прыкладна праз дзве гадзіны, з вёскі Шамкі прыгналі каля 700 яўрэяў-дзяцей, жанчын, мужчын, якіх там жа расстралялі з аўтаматаўГосударственный архив Российской Федерации (ГАРФ). — фонд 2021, опись 87, дело 11, лист 123. У расстрэле прымалі ўдзел і салдаты 354-га пяхотнага палка нямецкай армііЭ. Иоффе. О некоторых специфических особенностях Холокоста на территории Беларуси .

Па даных камісіі НДК, немцы забілі каля 1600 габрэяў з Халопенічаў і каля 700 (600, 800Государственный архив Российской Федерации (ГАРФ). — фонд 7021, опись 97, дело 11, лист 206) з Шамак — як дарослых, так і грудных дзяцейНациональный архив Республики Беларусь (НАРБ). — фонд 861, опись 1, дело 8, лист 195.

 Памяць 
У 1957 годзе сваякі загінулых усталявалі на месцы расстрэлу помнік ахвярам генацыду яўрэяў. У 2008 годзе на яго месцы быў узведзены новы помнік. На помніку пазначана, што забітых было 2700.

 Крыніцы 

 Літаратура 





Шамкі
Катэгорыя:Гісторыя Крупскага раёна